Source: http://public.mkab.hu/dev/dontesek.nsf/0/A39E3AC58DCAE128C125851B0061CD69?OpenDocument
Timestamp: 2020-05-30 02:06:53+00:00

Document:
IV/00452/2020
. IV/00452/2020
Első irat érkezett: 02/20/2020
Az ügy tárgya: A Kúria Pfv.III.20.875/2018/12. számú ítélete elleni alkotmányjogi panasz (kártérítési felelősség)
Az indítványozó az elsőfokú bíróság útján előterjesztett - Abtv. 27. § (1) bekezdés szerinti - alkotmányjogi panaszában a Kúria Pfv.III.20.875/2018/12. számú részítélete alaptörvény-ellenességének megállapítását és megsemmisítését kéri.
Az alkotmányjogi panasz alapjául szolgáló kártérítés iránti perben az indítványozó mint II. rendű alperes vett részt. A felperesek kereseti kérelmükben a tulajdonukat képező épület károsodásával kapcsolatos igényeiket kívánták érvényesíteni. Az indítványozóval szembeni igényüket arra alapították, hogy az indítványozó jogelődje, a Magyar Posta elmulasztotta kiváltani az épület alatt húzódó távközlési vezetéket. Az elsőfokú bíróság részítéletével - a keresetnek részben helyt adva - egyetemlegesen kötelezte az alpereseket a felperesek javára. A másodfokú részítélet az elsőfokú bíróság részítéletét részben megváltoztatta, és a keresetet a II. rendű (és III. rendű) alperesekkel szemben elutasította. A jogerős részítélet ellen az I. rendű felperes terjesztett elő felülvizsgálati kérelmet, amelynek nyomán a Kúria a támadott Pfv.III.20.875/2018/12. számú részítéletében a jogerős részítéletet hatályon kívül helyezte, és - az indítványozó kártérítési felelősségét megállapító, őt kártérítés fizetésére kötelező - elsőfokú részítéletet hatályában fenntartotta.
Az indítványozó álláspontja szerint a Kúria a támadott részítélet meghozatala során az Alaptörvény XXVIII. cikk (1) bekezdésébe ütköző módon megsértette indokolási kötelezettségét. Indítványában továbbá az Alaptörvény megsérteni vélt rendelkezéseként a B) cikk (1) bekezdést, a C) cikk (1) bekezdést, az R) cikk (2) bekezdést, valamint a 28. cikket is megjelöli..
A Kúria Pfv.III.20.875/2018/12. számú részítélete
IV_452_0_2020_inditvany_anonim.pdf

References: Kúria 
 bíróság 
 Kúria 
 bíróság 
 bíróság 
 Kúria 
 Kúria 
 Kúria